b"\n_START_ARTICLE_\nHonor\xc3\xa9 d\xe2\x80\x99Urf\xc3\xa9\n_START_PARAGRAPH_\nHonor\xc3\xa9 d'Urf\xc3\xa9 (s. 11. helmikuuta 1567, Marseille, Ranska \xe2\x80\x93 1. kes\xc3\xa4kuuta 1625, Villefranche-sur-Mer, Ranska) oli ranskalainen barokkityyli\xc3\xa4 edustava kirjailija. H\xc3\xa4nen merkityksens\xc3\xa4 on Ranskassa yht\xc3\xa4 suuri kuin Walter Scottin ja Charles Dickensin oli Viktorian ajan Englannissa. H\xc3\xa4n ihannoi yksinkertaisia tapoja, paratiisillista viattomuutta ja idylli\xc3\xa4. H\xc3\xa4nen tunnetuin teoksensa on viisiosainen paimenromaani L'Astr\xc3\xa9e, joka oli aikanaan ihailtu teos. Ranskassa se perusti niin sanotun presi\xc3\xb6\xc3\xb6sin kirjallisuuden._NEWLINE_D'Urfen vanhemmat meniv\xc3\xa4t naimisiin vuonna 1554, ja saivat kaksitoista lasta. Vaikka perhe kuului aatelistoon, he olivat v\xc3\xa4h\xc3\xa4varaisia ja h\xc3\xa4n liittyi 13-vuotiaana Maltan ritarikuntaan. Vanhempiensa toivomuksesta h\xc3\xa4n kuitenkin palasi perheen Ch\xc3\xa2teau de la Bastie d'Urf\xc3\xa9 -linnaan ja meni jesuiittojen kouluun. Kaksikymmen vuotiaana veljens\xc3\xa4 kanssa h\xc3\xa4n liittyi Ranskan uskonsotien aikana katollisten joukkoihin. H\xc3\xa4n j\xc3\xa4i kahdesti vangiksi, Feursissa sek\xc3\xa4 Montbrisonissa. Henrik IV:n voiton j\xc3\xa4lkeen h\xc3\xa4n asui Savoijissa ja veljens\xc3\xa4 vaimon Diane de Ch\xc3\xa2teaumorandin kanssa vuonna 1600. H\xc3\xa4n kuoli sairastuttuaan Villefranche-sur-Meriss\xc3\xa4 1. kes\xc3\xa4kuuta 1625."